da de da de da de fi en en en sv da nl de bar da da da da fr da da da da da da da da da da de da de de da da es da da it da de
Skoleforeningens styrelse på tur vestpå | Dansk Skoleforening for Sydslesvig e.V.
Besigtigelsestur gik til Nibøl, som ønsker en vuggetue og til Drage og Frederiksstad for at diskutere sammenlægning af børnehaverne.
Skoleforeningens nyvalgte styrelse var lørdag den 13. september på sin første besigtigelsestur. Den gik mod vest til Nibøl, Frederiksstad og Drage for at orientere sig om forskellige projekter, der ønskes af de lokale.
I Nibøl besøgte styrelsen Nibøl Danske Skole og Nibøl Børnehave. De to institutioner har i fællesskab ansøgt om at bygge en ny børnehave og vuggestue på skolens grund.
- Baggrunden er, at børnehaven trænger til en gennemgribende renovering. Desuden er lokalerne ikke særligt godt egnet til etableringen af vuggestue. En ny bygning tæt på skolen vil derfor være den bedste løsning, siger styrelsesmedlem Lars Petersen, som er valgt i Læk Skolekreds.
Turen gik efterfølgende til Drage og Frederiksstad. Efter sidste års storm er børnehaven i Drage så medtaget, at børnene er blevet flyttet til Frederiksstad. De lokale har nu søgt om at gøre denne nødløsning permanent.
Den nye styrelse har nu kunnet danne sig et første indtryk af situationen de to steder. Sagerne bliver nu drøftes videre i styrelsen.
En verden i krise
21. marts 2022Kære alle, Nu hvor vi lige troede, at de helt mørke skyer langsomt var ved at forsvinde, og vi endda kunne begynde at ane forårssolen, så rammer overfaldet ...
Dansk Skoleforening for Sydslesvig e.V.Stuhrsallee 2224937 Flensburg